b'\n_START_ARTICLE_\nB92\n_START_PARAGRAPH_\nB92 je zasebna srbska radijska in televizijska postaja s sede\xc5\xbeem v Beogradu. Medijska hi\xc5\xa1a je znana po svoji liberalni uredni\xc5\xa1ki politiki, njena ciljna skupina so predvsem me\xc5\xa1\xc4\x8dani in mladi. V \xc4\x8dasu vladavine Slobodana Milo\xc5\xa1evi\xc4\x87a je bila zaradi nasprotovanja re\xc5\xbeimu dejavnost B92 ve\xc4\x8dkrat prepovedana._NEWLINE_Za svojo dejavnost in zavzemanje za svobodo medijev v dr\xc5\xbeavi so sodelavci B92 prejeli \xc5\xa1tevilne nagrade, med njimi red legije \xc4\x8dasti, najvi\xc5\xa1je francosko civilno odlikovanje, ki ga je leta 2009 prejel ustanovitelj, direktor in odgovorni urednik Veran Mati\xc4\x87.'